  ถ้ามาเที่ยวหัวหิน แล้วไม่ได้มาลองชิมร้านอาหารรสชาติแบบคนหัวหินแท้ๆ ก็คงเหมือนมาไม่ถึงจริงไหมครับ ถ้าเราอยากรู้รสชาติของอาหารแต่ละพื้นที่นั้น เราก็ควรที่จะต้องไปทานร้านที่เป็นรสชาติเดิมๆ และคนพื้นที่นิยมทานกัน เหมือนวันนี้ครับ ผมจะพาทุกๆคนไปรู้จักร้านก๊วยเตี๋ยวที่เปิดมานานแล้วพอสมควรในหัวหิน

  ร้านนำชัยเกี๊ยวปลา ตั้งอยู่ถนนแนบเคหาสน์ติดกับทางเข้านาวีภิรมณ์ หาไม่ยากครับ เข้าซอยหัวหิน 51 เจอทางแยกให้เลี้ยวขวา ขับมาเรื่อยๆประมาณ 500 เมตร ร้านจะอยู่ซ้ายมือ เยื้องๆกับโรงเรียนดรุณศึกษา ลักษณะร้านจะเป็นตึกแถวหนึ่งคูหา มีหน้าร้านเหมือนร้านก๊วยเตี๋ยวทั่วไป มีป้ายหน้าร้านเขียนว่า "นำชัยเกี๊ยวปลา" ร้านนี้จะมีลุงกับป้าขายกันอยู่สองคน สภาพร้านอาจจะดูโทรมไปสักหน่อย แต่สิบปากว่าไม่เท่าตาเห็น สิบตาเห็นก็ไม่เท่ากับได้ลองชิมครับผม งั้นมาลุยกันเลย...

  วันนี้ผมสั่งเส้นปลาเยนตาโฟ เพิ่มเกี๊ยวปลา! ขอจัดเต็มรับมื้อเช้ากันหน่อย ลืมบอกไป ร้านนี้เปิดตั้งแต่ 7โมงเลยนะครับ มาว่ากันต่อเรื่องเมนูที่ผมสั่งวันนี้ครับผม น้ำซุปจะรสชาติเบาๆออกจะจืดไปสักหน่อยสำหรับคนทั่วไป แต่นี่หละครับคือรสชาติน้ำซุปก๊วยเตี๋ยวที่ผมคุ้นเคยตั้งแต่เด็กๆ เส้นปลาให้เยอะครับ เด้งๆ นุ่ม แต่ไม่เหนียว เกี๊ยวปลาทำเอง ชิ้นพอดีคำ เหนียวนุ่ม หนึบกำลังดี ส่วนเครื่องเคียงให้มาเยอะแบบจัดเต็มครับ ทั้งลูกชิ้นปลา เต้าหู้ ฮือก้วย ปลาหมึกกรอบ และกากหมู ทั้งหมดนี้ ในราคา 60บาท อาจจะดูแพงไปสักหน่อย แต่ยังรับได้อยู่ครับ

สรุปคะแนน
-บรรยากาศร้าน 7/10 ก็เหมือนร้านก๊วยเตี๋ยวธรรมดาทั่วไป
-รสชาติ 9/10 สำหรับผมนี่คือรสชาติที่คุ้นเคย
-ความสะอาด 7/10 เพราะรอบๆร้านมีแมลงวันเยอะ
-บริการ 8/10 ลุงทำเร็วดี แต่ถ้าวันที่คนมาเยอะๆอาจจะช้าหน่อย
-ความเหมาะสมของราคา 5/10 

สำหรับวันนี้ ผมต้องขอจบรีวิวร้านอร่อยน่าทานอีกหนึ่งร้านในหัวหินแต่เพียงเท่านี้ ส่วนวันอื่นๆผมจะมารีวิวร้านไหนต้องรบกวนขอให้ติดตามกันด้วยครับ...ฮ้าๆ แนะนำติชม หรือพูดคุยกันได้เต็มที่เลยนะครับ

Instagram : burin_k
Facebook : Burin Khan III